NELJANDA KOOSSEISU

OTSUS

Haapsalu,			26. august 2005 nr 213

Kinnistu “Saanika küla Ridala vald, 
Läänemaa” avaliku kirjaliku enampakkumise 
tulemuste kinnitamine

Tulenevalt Haapsalu Linnavolikogu 17.06.2005 otsusest nr 196 “Vara võõrandamine (Saanika küla, Ridala vald, Läänemaa)”, millega otsustati müüa linnale kuuluv kinnistu, mis ei ole linnale vajalik kohaliku omavalitsusüksuse ülesannete täitmiseks ja määrati võõrandamise korraldajaks Haapsalu Linnavalitsus, Haapsalu Linnavalitsuse 14.07.2005 korraldusest nr 498 „Kinnistu Ridala vald, Saanika küla, avaliku kirjaliku enampakkumise korras võõrandamise tingimuste kinnitamine” ja aluseks võttes avaliku kirjaliku enampakkumise ja eelläbirääkimistega pakkumise korras linnavara võõrandamise komisjoni 09.08.2005 protokolli nr 12 ning juhindudes Eesti Vabariigi omandireformi aluste seaduse § 33 lg 4, Haapsalu Linnavolikogu 30.05.1997 määrusega nr 8 kinnitatud “Linnavara võõrandamise korrast”, kohaliku omavalitsuse korralduse seaduse § 6 lg 3 p 1, § 23, § 34 lg 3, Haapsalu põhimääruse § 63 ning haldusmenetluse seadusest, Haapsalu Linnavolikogu otsustab:

1.	Kinnitada Haapsalu linna omandis oleva kinnistu asukohaga Saanika küla, Ridala vald, Läänemaa (kinnistu registriosa nr 6356, katastriüksuse nr 67401:012:0602, katastriüksuse pindala 7,9 ha, maasihtotstarve maatulundusmaa, asukoht Saanika küla, Ridala vald, Läänemaa) avaliku kirjaliku enampakkumise võitjaks Heiki Noot. 
2.	Võõrandada kinnistu aadressiga Saanika küla, Ridala vald, Läänemaa, hinnaga 46 301 (nelikümmend kuus tuhat kolmsada üks) Eesti krooni Heiki Noot ´ile (edaspidi Ostja) järgmistel tingimustel:

2.1.	Ostja poolt tasutud tagatisraha 4 520 (neli tuhat viissada kakskümmend) Eesti krooni võetakse arvesse Ostja poolt ostuhinna tasumisel;
2.2.	41 781 (nelikümmend üks tuhat seitsesada kaheksakümmend üks) Eesti krooni ostuhinnast tasub Ostja Eesti kroonides Haapsalu Linnavalitsuse pangakontole nr 10602002431007 AS SEB Eesti Ühispangas või notari deposiitkontole hiljemalt kinnistu notariaalse ostu-müügilepingu sõlmimise päevale eelnevaks päevaks või esitab panga kinnituse ostuhinna tasumise kohta 3 pangapäeva jooksul peale ostu-müügilepingu sõlmimist hiljemalt kinnistu notariaalse ostu-müügilepingu sõlmimise päevale eelnevaks päevaks;
2.3.	notaritasu kinnistu ostu-müügilepingu vormistamise eest tasub täies ulatuses Ostja;
2.4.	Ostja sõlmib kinnistu Saanika küla, Ridala vald, Läänemaa notariaalse ostu-müügilepingu 30 päeva jooksul Ostjale kinnistu enampakkumise tulemuste kinnitamise otsuse teatavakstegemisest, s.t 30 päeva jooksul eelnimetatud otsuse koopia kättesaamise päevale järgnevast päevast arvates. Käesolevas punktis nimetatud tähtajaks kinnistu notariaalse ostu-müügilepingu sõlmimata jätmise korral on enampakkumise tulemuste kinnitajal (Haapsalu Linnavolikogul) õigus enampakkumise tulemused tühistada ja enampakkumise tulemuste kinnitamise otsus kehtetuks tunnistada ja sel juhul Ostja poolt sissemakstud käesoleva korralduse punktis 2.1 nimetatud tagatisraha Ostjale ei tagastata.

3.	 Volitada Haapsalu linnapea Teet Kallasvee sõlmima ja alla kirjutama p 1 nimetatud kinnistu ostu-müügilepingu Heiki Noot ´iga.

4.	Linnavolikogu kantseleil teha otsus teatavaks Heiki Noot´ile korralduse koopia väljastamisega posti teel väljastusteatisega.

5.	Otsus jõustub teatavakstegemisest.

6.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Andres Ammas
Volikogu esimees